Það er ískyggileg veðurspáin og má búast við röskun á athöfnum daglegs lífs og skólahaldi . Spáð er aftakaveðri víða á landinu á morgun og miðvikudag . Ástæða er til að fylgjast vel með viðvörunum og veðurspám og ljóst að ekkert ferðaveður er á landinu meðan þetta gengur yfir . Við skólann er starfandi veðurráð . Að öllu jöfnu er skóla ekki aflýst nema í verstu veðrum og þá með tilkynningu á heimasíðu skólans , á facebook og í útvarpi . Hlutverk ráðsins er að opna skólann og gera viðeigandi ráðstafanir gagnvart nemendum , svara í símann o.fl . Í veðurráði eru Sveinn húsvörður , Pálmi ritari og Halla Rún kennari . Mæti nemandi ekki í skólann eru foreldrar beðnir um að láta vita á netfangið , skoli@borgarholsskoli.is eða í síma 464-6140 . Börn ættu ekki að ferðast ein í óveðri . Veðurspá fyrir allt landið – weather forecast for Iceland Suðaustan 13 - 20 m / s með slyddu eða snjókomu , hvassast við Suðurströndina . Hægari norðaustantil fram eftir degi en hríð á Austfjörðum og Austurlandi í kvöld . Mun hægari vestanlands í kvöld en hvessir hratt í nótt , fyrst á Vestfjörðum . Vaxandi norðaustanátt í nótt , mikil snjókoma og skafrenningur á norðanverðu landinu . Norðan 20 - 28 m / s á vestanverðu landinu eftir hádegi á morgun , fyrst norðvestanlands , en staðbundið 28 - 33 m / s í vindstrengjum við fjöll . Hægari vindur og úrkomuminna á Austfjörðum og Austurlandi . Frost 0 til 6 stig en frostlaust við suðaustur og austurströndina í dag .